Matkaköök . Igasugused toidud, mis sisaldavad helbeid ,   on   väärt energiallikas. Vähimaks toidukorra hulgaks loetakse 100 grammi kuivaineid ränduri kohta. Kergemini lõhustatakse kehas suhkruid, kuid nende toime  pikkus jääb üürikeseks. On vaja toitaineterikkaid sööke- erinevad teraviljahelbed ja pudrud sobivad selleks imehästi. Vee keetmiseks soovitan vedelkütuse peal töötavat priimust. Gaas külmub talvel ära ning selle ülessoojendamine on tülikas ja aeganõudev. Kütust võtta kaasa väikese varuga. Minu priimuse pudeliga(mahutavusega 0,5L) saab vett keeta ühele inimesele kaks päeva. Sinna alla kuulub nii tee- kui ka pudruvee keetmine. Kui näljaseid suid on enam kui üks, võiks kaasa võtta kütust pea kaks korda rohkem,  kui arvatakse toime tulevat. Juba põleti eelsoojendus kulutab palju. Täpsemad kogused ilmnevad praktikas.